**รายงานการประชุมสภาองค์การบริหารส่วนตำบลท่างาม**

**สมัยสามัญ สมัยที่ ๑ ครั้งที่ ๑/๒๕๖๒**

**วันที่ ๒๙ เมษายน 2562 เวลา ๐๙.3๐ น.**

**ณ ห้องประชุมองค์การบริหารส่วนตำบลท่างาม**

**..................................................................................................**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายวิชัย บุญสันต์ | ประธานสภา | วิชัย บุญสันต์ |  |
| ๒ | นายเกษม นวลจันทร์ | รองประธานสภาฯ | เกษม นวลจันทร์ |  |
| 3 | นายบุญเชิด สงวนศรี | ส.อบต.หมู่ที่ 1 | บุญเชิด สงวนศรี |  |
| 4 | นายอมร ต่อแต้ม | ส.อบต.หมู่ที่ ๒ | อมร ต่อแต้ม |  |
| 5 | นายอดิเรก สถิตย์ | ส.อบต.หมู่ที่ ๒ | อดิเรก สถิตย์ |  |
| 6 | นายสิรภพ นวลจันทร์ | ส.อบต.หมู่ที่ ๔ | สิรภพ นวลจันทร์ |  |
| 7 | นางจิตรา ปล้องทอง | ส.อบต.หมู่ที่ ๔ | จิตรา ปล้องทอง |  |
| 8 | นายสุดใจ รอดศิริ | ส.อบต.หมู่ที่ ๕ | สุดใจ รอดศิริ |  |
| 9 | นายสมาน คำรอด | ส.อบต.หมู่ที่ ๕ | สมาน คำรอด |  |
| 10 | น.ส.ปาริชาติ ยุวัฒนะ | ส.อบต.หมู่ที่ ๖ | ปาริชาติ ยุวัฒนะ |  |
| 11 | นายรัฐศาสตร์ วงษ์นิกร | ส.อบต.หมู่ที่ ๖ | รัฐศาสตร์ วงษ์นิกร |  |
| 12 | นายสมศักดิ์ อิ่มอวบ | ส.อบต.หมู่ที่ ๗ | สมศักดิ์ อิ่มอวบ |  |
| 13 | นายประวิตร์ ศิริรัตน์ | ส.อบต.หมู่ที่ ๙ | ประวิตร์ ศิริรัตน์ |  |
| 14 | นางจิตนา เทียนคำ | ส.อบต.หมู่ที่ ๑๐ | จิตนา เทียนคำ |  |
| 15 | นายสมบุญ บุดดี | ส.อบต.หมู่ที่ ๑๒ | สมบุญ บุดดี |  |
| 16 | จ.อ.รัตนโชติ จำรูญ | เลขานุการสภาฯ | รัตนโชติ จำรูญ |  |

**ผู้ไม่มาประชุม**

1. นายสายชล มาตรา ตำแหน่ง ส.อบต.หมู่ที่ ๓ (ขาด )
2. นางดารารัตน์ ขำดี ตำแหน่ง ส.อบต.หมู่ที่ 8 (ขาด)
3. นายกตัญญู ไหมทอง ตำแหน่ง ส.อบต.หมู่ที่ ๑๐ (ขาด )
4. นางอุมาพร กลิ่นพิพัฒน์ ตำแหน่ง ส.อบต.หมู่ที่ ๑1 (ขาด )
5. นายลิขิต ตระกูลบุญถนอม ตำแหน่ง ส.อบต.หมู่ที่ ๑1 (ขาด )

**ผู้เข้าร่วมประชุม**

1. นายบวร คณาสุข ตำแหน่ง ผู้ใหญ่บ้าน หมู่ที่ 1
2. นายบัญชา โต๊ะยี่ ตำแหน่ง ผู้ใหญ่บ้าน หมู่ที่ 2
3. นายนิมิต บัวชุม ตำแหน่ง ผู้ใหญ่บ้าน หมู่ที่ 3

/4.นาย...

-2-

1. นายดิเรก มานพ ตำแหน่ง ผู้ใหญ่บ้าน หมู่ที่ 5
2. นางดารัตน์ เสมาทอง ตำแหน่ง ผู้ใหญ่บ้าน หมู่ที่ 8
3. นางสาววรรณา ม่วงสังข์ ตำแหน่ง ผู้ใหญ่บ้าน หมู่ที่ 11
4. นางธนวรรณ ออประทีป ตำแหน่ง ผู้ใหญ่บ้าน หมู่ที่ 12
5. นายกมล ภูเกตุ 50 หมู่ที่ 5
6. นางวัชรีพร วัลลานนท์ ตำแหน่ง ผู้อำนวยการกองคลัง
7. นายปริญญา พึ่งรอด ตำแหน่ง ผู้อำนวยการกองช่าง
8. นายอรรถพงษ์ เจนรัมย์ ตำแหน่ง นักวิเคราะห์นโยบายและแผน
9. นางสาวอัญชลี ดุนขุนทด ตำแหน่ง นักพัฒนาชุมชน
10. นางธนิกานต์ กองสี ตำแหน่ง นักวิชาการศึกษา
11. นางสาวณปภัช หอมจันทร์ ตำแหน่ง นักจัดการงานทั่วไป

**เปิดประชุมเวลา ๐๙.๓๐ น.**

- เมื่อที่ประชุมพร้อม นายวิชัย บุตรสันต์ ประธานสภาองค์การบริหารส่วนตำบลท่างาม ทำหน้าที่ประธานในที่ประชุม ดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

 **1.1 เรื่อง แนะนำพนักงานส่วนตำบลที่ได้โอนย้ายมาดำรงตำแหน่งที่
อบต.ท่างาม**

**ประธานสภา**  - ด้วยองค์การบริหารส่วนตำบลท่างามได้มีพนักงานส่วนตำบล
ที่ได้โอนย้ายมาดำรงตำแหน่ง จำนวน 2 ราย ดังนี้

1. นางธนิกานต์ กองสี ตำแหน่ง นักวิชาการศึกษา สังกัดกองการศึกษา ศาสนาและวัฒนธรรมโอนย้ายมาจากองค์การบริหารส่วนตำบลหนองโพรง อ.ศรีมหาโพธิ์ จ.ปราจีนบุรี ตั้งแต่วันที่ 1 มีนาคม 2562

2**.** น.ส.ณปภัทร หอมจันทร์ ตำแหน่ง นักจัดการงานทั่วไป
สังกัด สำนักปลัดองค์การบริหารส่วนตำบล โอนย้ายมาจากองค์การบริหารส่วนตำบลเนินหอม อ.เมือง จ.ปราจีนบุรี ตั้งแต่วันที่ 1 พฤศจิกายน 2561

**1.2 เรื่อง การประกาศใช้พระราชบัญญัติสภาตำบลและองค์การบริหารส่วนตำบล (ฉบับที่ 7) พ.ศ.2562**

- ด้วยสมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้มีพระราชโองการโปรดเกล้าฯให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยสภาตำบลและองค์การบริหารส่วนตำบล จึงทรง
 /พระกรุณา...

-3-

พระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำ
และยินยอมของสภานิติบัญญัติแห่งชาติทำหน้าที่รัฐสภา ให้ตราพระราชบัญญัติสภาตำบลและองค์การบริหารส่วนตำบล (ฉบับที่ 7)
พ.ศ.2562 ขึ้น ให้มีผลบังคับใช้ตั้งแต่วันถัดจากวันประกาศในราชกิจจานุเบกษาเป็นต้นไป (16 เมษายน 2562)

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**มติที่ประชุม** - ที่ประชุมมีมติรับรองรายงานการประชุมครั้งที่แล้ว

**ระเบียบวาระที่ ๓ เรื่อง กระทู้ถาม**

- ไม่มี

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- ไม่มี

**ระเบียบวาระที่ ๕ เรื่องที่เสนอใหม่**

**๕.๑ เรื่อง การขอความเห็นชอบเพิ่มเติมและแก้ไขเปลี่ยนแปลง แผนพัฒนาตำบลสี่ปี ครั้งที่ ๒**

**ประธานสภา** - ตามที่องค์การบริหารส่วนตำบลท่างาม ได้ประกาศใช้แผนพัฒนาท้องถิ่นสี่ปี พ.ศ.๒๕๖๑ – ๒๕๖๔ ฉบับเพิ่มเติม ฉบับที่ ๑
เพื่อใช้เป็นแนวทางในการพัฒนาและจัดทำงบประมาณรายจ่ายประจำปี เมื่อวันที่ ๒๓ มีนาคม ๒๕61 แล้ว นั้น

เนื่องจากปัจจุบันสภาพแวดล้อม และสภาพปัญหาในพื้นที่
ได้มีการเปลี่ยนแปลงทำให้แผนพัฒนาท้องถิ่นที่มีอยู่ไม่สามารถตอบสนองความต้องการของประชาชนได้อย่างแท้จริง ดังนั้นเพื่อให้แผนพัฒนาฯ
มีความสมบูรณ์ถูกต้อง มีแนวทางการพัฒนาที่ชัดเจนสอดคล้อง
กับยุทธศาสตร์ที่วางไว้ จึงจำเป็นต้องมีการเพิ่มเติม เปลี่ยนแปลงโครงการที่ไม่ปรากฏใน แผนฯ 4 ปี ที่ประกาศใช้บังคับ หรือมีอยู่แต่ต้องการเปลี่ยนปีงบประมาณ ที่จะดำเนินงาน หรือมีการเปลี่ยนแปลง ที่ทำให้สาระสำคัญเปลี่ยนไป เช่น ยุทธศาสตร์ แนวทางการพัฒนา หรือรายละเอียดของโครงการที่จะทำในแต่ละปี โดยเฉพาะที่จะนำไปตราเป็น ข้อบัญญัติงบประมาณรายจ่ายประจำปี

 /กฎหมาย...

-4-

 **กฎหมาย/ระเบียบ**

 **1.** ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมฉบับที่ 2 พ.ศ. 2559 ข้อ 4 ในระเบียบนี้

\* “แผนพัฒนา” หมายความว่า แผนพัฒนาท้องถิ่นสี่ปีขององค์กรปกครองส่วนท้องถิ่น

\* “แผนพัฒนาสี่ปี” หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่นสี่ปี

\* “โครงการพัฒนา” หมายความว่า โครงการที่มีวัตถุประสงค์สนองต่อแผนพัฒนาท้องถิ่นสี่ปีขององค์กรปกครองส่วนท้องถิ่นและดำเนินการเพื่อให้การพัฒนาบรรลุตามวิสัยทัศน์ที่กำหนดไว้

“การแก้ไข” หมายความว่า การแก้ไขข้อผิดพลาดในแผนพัฒนาหรือ แผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญ เดิมเปลี่ยนแปลงไป

“การเพิ่มเติม” หมายความว่า การเพิ่มเติมแผนงานโครงการ
ที่ไม่มีอยู่ ในแผนพัฒนาสี่ปีให้ปรากฏไว้ในแผนพัฒนาสี่ปี

“การเปลี่ยนแปลง” หมายความว่า การทำให้วัตถุประสงค์และสาระสำคัญของแผนพัฒนาเปลี่ยนแปลงไปจากเดิม

2. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ข้อ 22 เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้

(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

/(2) คณะกรรมการ...

-5-

(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(3) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปี
ที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อให้เป็นไปตามกฎหมายว่าด้วยสภาตำบล และองค์การบริหารส่วนตำบล สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีเพิ่มเติม หรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่น
จึงพิจารณาอนุมัติและประกาศใช้ต่อไป

 ในกรณีแผนพัฒนาท้องถิ่นสี่ปีมีระยะเวลาการใช้บังคับเหลืออยู่
ไม่ถึงหนึ่งร้อยแปดสิบวันไม่ให้ดำเนินการเพิ่มเติมหรือเปลี่ยนแปลง

โดยในครั้งนี้องค์การบริหารส่วนตำบลท่างามมีความประสงค์ขอความเห็นชอบเพิ่มเติมแผนฯ ครั้งที่ 2 รายละเอียดตามเอกสารที่แนบท้ายวาระการประชุม

**มติที่ประชุม** - ที่ประชุมมีมติเห็นชอบ (ด้วยเสียงเอกฉันท์)

**5.2 เรื่อง พิจารณาโอนงบประมาณรายจ่ายประจำปีงบประมาณ พ.ศ.๒๕๖2**

**ประธานสภา** - ด้วยองค์การบริหารส่วนตำบลท่างาม มีความจำเป็นต้องพิจารณาโอนงบประมาณรายจ่ายประจำปี ๒๕๖2 เพื่อให้การบริหารงานขององค์การบริหารส่วนตำบลท่างามเป็นไปตามแผนพัฒนาองค์การบริหารส่วนตำบล และเกิดประโยชน์สูงสุดแก่ทางราชการ จึงขออนุมัติ
โอนงบประมาณรายจ่ายประจำปี งบประมาณ ๒๕๖2 ดังนี้

**1. 1. ตั้งรายการใหม่** ในด้านบริหารทั่วไป แผนงานบริหารทั่วไป งานบริหารทั่วไป งบลงทุน หมวดครุภัณฑ์ ประเภทครุภัณฑ์สำนักงาน
ซึ่งตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติมถึง ฉบับที่ ๓ พ.ศ. ๒๕๔๓ หมวด ๔ ข้อ ๒๗ “การโอนงบประมาณรายจ่ายในหมวดค่าครุภัณฑ์
ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น” โดยรายละเอียด มีดังนี้

 /ลำดับที่...

-6-

|  |  |  |  |  |
| --- | --- | --- | --- | --- |
| ลำดับที่ | รายการโอนเพิ่ม | งบประมาณ | รายการโอนลด | งบประมาณ |
| ๑ | **ด้าน** บริหารทั่วไป**แผนงาน** บริหารงานทั่วไป**งาน** บริหารทั่วไป**งบ** ลงทุน**หมวด** ค่าครุภัณฑ์**ประเภท** ครุภัณฑ์สำนักงาน**รายการ** ค่าจัดซื้อเครื่องปรับอากาศ จำนวน 2 เครื่อง |   67,600  | **ด้าน** บริหารทั่วไป**แผนงาน** บริหารงานทั่วไป**งาน** บริหารทั่วไป**งบ** บุคลากร**หมวด** เงินเดือน**ประเภท** เงินเดือน**รายการ** เงินเดือนนายก/รองนายก | 67,600 |
| 2 | **ด้าน** บริหารทั่วไป**แผนงาน** บริหารงานทั่วไป**งาน** บริหารทั่วไป**งบ** ลงทุน**หมวด** ค่าครุภัณฑ์**ประเภท** ครุภัณฑ์สำนักงาน**รายการ** ค่าจัดซื้อตู้บานเลื่อนกระจกจำนวน 2 ตู้ | ๑๑.๘๐๐ | **ด้าน** บริหารทั่วไป**แผนงาน** บริหารงานทั่วไป**งาน** บริหารทั่วไป**งบ** บุคลากร**หมวด** เงินเดือน**ประเภท** เงินเดือน**รายการ** เงินเดือนนายก/รองนายก | ๑๑.๘๐๐ |
|  | **รวมโอนเพิ่ม** | **79,4๐๐** | **รวมโอนลด** | **79,4๐๐** |

**มติที่ประชุม** - ที่ประชุมมีมติอนุมัติ (ด้วยเสียงเอกฉันท์)

**2**. **ตั้งรายการใหม่** ในด้านบริการชุมชนและสังคม แผนงานการศึกษา งานบริหารทั่วไปเกี่ยวกับการศึกษา งบลงทุน หมวดครุภัณฑ์ ประเภทครุภัณฑ์คอมพิวเตอร์ และประเภทครุภัณฑ์สำนักงาน ซึ่งตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติมถึง ฉบับที่ ๓ พ.ศ. ๒๕๔๓
หมวด ๔ ข้อ ๒๗ “การโอนงบประมาณรายจ่ายในหมวดค่าครุภัณฑ์
ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”
โดยรายละเอียด มีดังนี้

/ลำดับที่...

-7-

|  |  |  |  |  |
| --- | --- | --- | --- | --- |
| ลำดับที่ | รายการโอนเพิ่ม | งบประมาณ | รายการโอนลด | งบประมาณ |
| ๑ | **ด้าน** บริการชุมชนและสังคม**แผนงาน** การศึกษา**งาน** บริหารทั่วไปเกี่ยวกับการศึกษา**งบ** ลงทุน**หมวด** ค่าครุภัณฑ์**ประเภท** ครุภัณฑ์คอมพิวเตอร์**รายการ** ค่าจัดซื้อคอมพิวเตอร์สำหรับงานประมวลผล แบบที่ 1 |  22,๐๐๐ | **ด้าน** บริการชุมชนและสังคม**แผนงาน** การศึกษา**งาน** บริหารทั่วไปเกี่ยวกับการศึกษา**งบ** ดำเนินการ**หมวด** ค่าตอบแทน**ประเภท** ค่าตอบแทนผู้ปฏิบัติราชการอันเป็นประโยชน์แก่ อปท.**รายการ** ค่าตอบแทนผู้ปฏิบัติราชการอันเป็นประโยชน์แก่ อปท. | 22,000 |
| 2 | **ด้าน** บริการชุมชนและสังคม**แผนงาน** การศึกษา**งาน** บริหารทั่วไปเกี่ยวกับการศึกษา**งบ** ลงทุน**หมวด** ค่าครุภัณฑ์**ประเภท** ครุภัณฑ์คอมพิวเตอร์**รายการ** ค่าจัดซื้อเครื่องพิมพ์ Multifunction เลเซอร์ หรือ LED ขาวดำ |  9,๐๐๐ | **ด้าน** บริการชุมชนและสังคม**แผนงาน** การศึกษา**งาน** บริหารทั่วไปเกี่ยวกับการศึกษา**งบ** ดำเนินการ**หมวด** ค่าตอบแทน**ประเภท** ค่าตอบแทนผู้ปฏิบัติราชการอันเป็นประโยชน์แก่ อปท.**รายการ** ค่าตอบแทนผู้ปฏิบัติราชการอันเป็นประโยชน์แก่ อปท. | 9,000 |
| 3 | **ด้าน** บริการชุมชนและสังคม**แผนงาน** การศึกษา**งาน** บริหารทั่วไปเกี่ยวกับการศึกษา**งบ** ลงทุน**หมวด** ค่าครุภัณฑ์**ประเภท** ครุภัณฑ์สำนักงาน**รายการ** ค่าจัดซื้อโต๊ะทำงานชนิดเหล็ก ขนาด 5 ฟุตและ 4 ฟุต | 14,500 | **ด้าน** บริการชุมชนและสังคม**แผนงาน** การศึกษา**งาน** บริหารทั่วไปเกี่ยวกับการศึกษา**งบ** ดำเนินการ**หมวด** ค่าตอบแทน**ประเภท** ค่าตอบแทนผู้ปฏิบัติราชการอันเป็นประโยชน์แก่ อปท.**รายการ** ค่าตอบแทนผู้ปฏิบัติราชการอันเป็นประโยชน์แก่ อปท. | 14,500 |
|  | **รวมโอนเพิ่ม** | **45,500** | **รวมโอนลด** | **45,500** |

-8-

**มติที่ประชุม** - ที่ประชุมมีมติอนุมัติ (ด้วยเสียงเอกฉันท์)

**3**. **ตั้งรายการใหม่** ในด้านบริการชุมชนและสังคม แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดครุภัณฑ์ ประเภทครุภัณฑ์สำนักงาน ซึ่งตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึง ฉบับที่ ๓ พ.ศ.๒๕๔๓ หมวด ๔ ข้อ ๒๗ “การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น” โดยรายละเอียด มีดังนี้

|  |  |  |  |  |
| --- | --- | --- | --- | --- |
| ลำดับที่ | รายการโอนเพิ่ม | งบประมาณ | รายการโอนลด | งบประมาณ |
| ๑ | **ด้าน** บริการชุมชนและสังคม**แผนงาน** เคหะและชุมชน**งาน** บริหารทั่วไปเกี่ยวกับเคหะฯ**งบ** ลงทุน**หมวด** ค่าครุภัณฑ์**ประเภท** ครุภัณฑ์สำนักงาน**รายการ** ค่าจัดซื้อโต๊ะทำงานชนิดเหล็ก ขนาด 4 ฟุต |   14,000 | **ด้าน** บริการชุมชนและสังคม**แผนงาน** เคหะและชุมชน**งาน** บริหารทั่วไปเกี่ยวกับเคหะและชุมชน**งบ** ดำเนินการ**หมวด** ค่าตอบแทน**ประเภท** ค่าตอบแทนผู้ปฏิบัติราชการอันเป็นประโยชน์แก่ อปท.**รายการ** ค่าตอบแทนผู้ปฏิบัติราชการอันเป็นประโยชน์แก่ อปท. | 14,000 |
|  | **ด้าน** บริการชุมชนและสังคม**แผนงาน** เคหะและชุมชน**งาน** บริหารทั่วไปเกี่ยวกับเคหะฯ**งบ** ลงทุน**หมวด** ค่าครุภัณฑ์**ประเภท** ครุภัณฑ์สำนักงาน**รายการ** ค่าจัดซื้อเก้าอี้ทำงาน ชนิดมีล้อ | **6,000** | **ด้าน** บริการชุมชนและสังคม**แผนงาน** เคหะและชุมชน**งาน** บริหารทั่วไปเกี่ยวกับเคหะและชุมชน**งบ** ดำเนินการ**หมวด** ค่าตอบแทน**ประเภท** ค่าตอบแทนผู้ปฏิบัติราชการอันเป็นประโยชน์แก่ อปท.**รายการ** ค่าตอบแทนผู้ปฏิบัติราชการอันเป็นประโยชน์แก่ อปท. | **6,000** |
|  | **รวมโอนเพิ่ม** | **20,000** | **รวมโอนลด** | **20,000** |

/มติที่ประชุม...

-9-

**มติที่ประชุม** - ที่ประชุมมีมติอนุมัติ (ด้วยเสียงเอกฉันท์)

**๕.3 เรื่อง พิจารณาขออนุมัติใช้จ่ายเงินสะสม ประจำปีงบประมาณ พ.ศ. ๒๕๖๑**

**ประธานสภา** - ด้วยผู้บริหารองค์การบริหารส่วนตำบลท่างาม ได้ยื่นญัตติ
ขออนุมัติใช้จ่ายเงินสะสม เพื่อเป็นค่าใช้จ่ายโครงการสนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ โดยได้ทำความตกลงกับผู้ว่าราชการจังหวัดปราจีนบุรีขออนุมัติยกเว้นการปฏิบัติตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น
(ฉบับที่ ๒) พ.ศ.๒๕๔๘ ข้อ ๘๙ “องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

2. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

3. เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

 ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้นโดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว”

**นายก อบต.** – เรียนท่านประธานสภา กระผมจ่าเอกรัตนโชติ จำรูญ
ปลัดองค์การบริหารส่วนตำบล ปฏิบัติหน้าที่นายกองค์การบริหารส่วนตำบลท่างาม ตามที่องค์การบริหารส่วนตำบลท่างามได้รับแจ้งยอดเงินจัดสรร ตามโครงการสนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ ประจำปี งบประมาณ 2559 เพิ่มเติม ซึ่งองค์กรปกครองส่วนท้องถิ่นมิได้ประมาณรายรับไว้ และสามารถตราข้อบัญญัติงบประมาณรายจ่ายเพิ่มเติมได้ทัน ทำให้เงินที่ได้รับการจัดสรรตกเป็นเงินสะสม

 /ซึ่งระเบียบ...

-10-

ซึ่งตามระเบียบกระทรวงมหาดไทยว่าด้วยการรับเงิน การเบิกจ่ายเงิน
การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2547 และที่แก้ไขเพิ่มเติม ข้อ 89 (1) กำหนดว่าให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น
ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัด
ความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด การจ่ายเบี้ยความพิการ
จึงไม่อยู่ในเงื่อนไขของการใช้จ่ายเงินสะสมดังกล่าว ดังนั้น หากองค์กรปกครองส่วนท้องถิ่น จะนำเงินสะสมไปจ่ายจึงต้องขออนุมัติยกเว้น
การปฏิบัติตามระเบียบดังกล่าว โดยจังหวัดปราจีนบุรีแจ้งการอนุมัติการขอทำความตกลง ขององค์การบริหารส่วนตำบลท่างามแล้ว เป็นเงิน 128,000 บาท ตามหนังสือจังหวัดปราจีนบุรี ที่ ปจ 0023.4/762
ลงวันที่ 28 กุมภาพันธ์ 2562

กระผมขอเรียนท่านประธาน ทั้งนี้ยอดเงินสะสมของ อบต.ท่างาม ณ วันที่ ๒6 เมษายน ๒๕๖2 มีทั้งสิ้น 49,987,829 บาท กันเงินตามหนังสือ
ด่วนที่สุด ที่ มท ๐๘๐๘.๒/ว ๗๒๗๒ ลงวันที่ ๒๖ ธันวาคม ๒๕๖๐
แล้วเหลือยอดเงินสะสมเพียงพอที่นำไปใช้จ่ายได้ จึงขออนุมัติใช้จ่ายเงินสะสมเพื่อจ่ายเป็นเบี้ยเบี้ยความพิการให้กับผู้มีสิทธิ์ได้รับ จำนวน 15 ราย เป็นจำนวนเงิน 113,6๐๐ บาท (หนึ่งแสนหนึ่งหมื่นสามพันหกร้อยบาทถ้วน)

**มติที่ประชุม** - ที่ประชุมมีมติอนุมัติ (ด้วยเสียงเอกฉันท์)

**๕.4 เรื่อง การกำหนดสมัยประชุมสมัยสามัญ ประจำปี
พ.ศ.๒๕๖2 และ พ.ศ.๒๕๖3**

**ประธานสภา**  - ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่นพ.ศ.๒๕๔๗ ข้อ ๒๗ “ การกำหนดจำนวนสมัยประชุมสามัญประจำปีระยะเวลาและวันเริ่มประชุมสมัยประชุมสามัญประจำปี
ของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป
ให้ประธานสภาท้องถิ่นนำปรึกษาในที่ประชุมสามัญประจำปีสมัยแรก
ในแต่ละปี โดยให้นำความในข้อ ๑๑ มาใช้บังคับโดยอนุโลม..” ข้อ ๑๑ (๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัย

 /ในปีนั้น...

-11-

ในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนด
วันเริ่มประชุมสมัยประชุมสามัญประจำปีสมัยแรกของปีถัดไปและมี กำหนดกี่วัน โดยขอเสนอให้มีสมัยประชุมสามัญประจำปี พ.ศ.๒๕๖2 จำนวน 3 สมัย ดังนี้

สมัยที่ ๑ ระหว่างวันที่ 16 – 30 เมษายน ๒๕๖2

สมัยที่ ๒ ระหว่างวันที่ 1 – 15 สิงหาคม 2562

สมัยที่ ๓ ระหว่างวันที่ 1 – 15 ธันวาคม 2562

และขอกำหนดวันเริ่มประชุมสมัยประชุมสามัญประจำปีสมัยแรก ของปี พ.ศ.๒๕๖3 ในระหว่างวันที่ ๑ – ๑๕ กุมภาพันธ์ ๒๕๖3 มีสมาชิกท่านใดมีความเห็นเป็นอย่างอื่นอีกหรือไม่ ถ้าไม่มีกระผมขอมติจากที่ประชุมว่าเห็นชอบตามที่เสนอหรือไม่

**มติที่ประชุม** - ที่ประชุมมีมติเห็นชอบตามที่ประธานสภาเสนอ

**ระเบียบวาระที่ ๖ เรื่อง อื่นๆ**

 - ไม่มี

**ปิดประชุม** เวลา 12.30 น.

 ลงชื่อ **จ.อ รัตนโชติ จำรูญ** ผู้บันทึกรายงานการประชุม

 ( รัตนโชติ จำรูญ )

 เลขานุการสภาฯ

ลงชื่อ **สมศักดิ์ อิ่มอวบ** ผู้ตรวจรายงานการประชุม

 **(**นายสมศักดิ์ อิ่มอวบ)

กรรมการตรวจรายงานการประชุม

ลงชื่อ **อมร ต่อแต้ม** ผู้ตรวจรายงานการประชุม

 **(** นายอมร ต่อแต้ม )

 กรรมการตรวจรายงานการประชุม

ลงชื่อ **จิตรา ปล้องทอง** ผู้ตรวจรายงานการประชุม

 (นางจิตรา ปล้องทอง )

 กรรมการตรวจรายงานการประชุม